Държавен вестник, бр. 48, 2007 г., стр. 22

С Т Р .  22
Д Ъ Р Ж А В Е Н   В Е С Т Н И К
Б Р О Й  48
3. Проби от течни хомогенни продукти или
течни хетерогенни маси, вкл. такива, образува-
щи емулсии, се вземат след хомогенизиране на
течността чрез многократно разбъркване и/или
разклащане на съда.
4. Проби от продукти с твърда, полутвърда, пас-
тообразна или мажеща се консистенция се вземат
от различни нива, най-малко от 10 места на опаков-
ката (на повърхността, във вътрешността, около
дъното и стените), с подходящ инструментариум.
5. Проби от продукти с прахообразна, грануло-
подобна, зърнеста консистенция и/или в насипно
състояние се вземат по реда, посочен в т. 2.
6. Проби от продукти с нееднородна, нехомоген-
на консистенция се вземат, като в първичната, със-
тавната, крайната и в пробата за лабораторен ана-
лиз се запазват съотношенията на компонентите,
аналогични на съотношенията им в продукта.
Приложение № 3
към чл. 9, ал. 3
Данни върху етикета, който маркира пробата
1. РИОКОЗ гр. ................/НЦРРЗ гр. СОФИЯ
2. Номер на протокола за вземане на проба.
3. Наименование и количество на пробата.
4. Обект, от който е взета пробата.
5. Имена на лицето, взело пробата, и на заинте-
ресовано лице или неговия упълномощен предста-
вител.
6. Дата и час на вземане на пробата.
29205
МИНИСТЕРСТВО
НА ФИНАНСИТЕ
Наредба за изменение и допълнение на Наред-
ба № 10 от 2003 г. за износа и вноса на левове и
чуждестранна валута в наличност, благородни
метали, скъпоценни камъни и изделия със и от
тях и за водене на митническите регистри по
чл. 10а от Валутния закон (ДВ, бр. 1 от 2004 г.)
§ 1. В заглавието на наредбата думите “лево-
ве и чуждестранна валута в наличност” се заме-
нят с “парични средства”.
§ 2. В чл.1 думите “левове и чуждестранна
валута в наличност,” се заменят с “парични
средства—пари в брой и платежни инструмен-
ти на приносител, на”.
§ 3. В наименованието на глава втора думи-
те “левове и чуждестранна валута в наличност”
се заменят с “парични средства”.
§ 4. В чл. 2 се правят следните изменения:
1. В ал.1 думите “суми до 8000 лв. включи-
телно или тяхната равностойност в чуждестран-
на валута” се заменят с “парични средства на
стойност до 10 000 евро или тяхната равностой-
ност в левове или друга валута”.
2. Алинея 2 се изменя така:
“ (2) Местни и чуждестранни физически лица
могат да изнасят и внасят парични средства на
стойност 10 000 евро или повече или тяхната
равностойност в левове или друга валута след
деклариране пред митническите органи по реда
на чл. 8 на собственика на паричните средства
и получателя, за когото те са предназначени, на
тяхната стойност и вид, на произхода и пред-
назначението им, както и на транспортното
средство и маршрута.”
3. Алинея 3 се отменя.
4. Алинея 4 се изменя така:
“(4) При износ на парични средства над
25 000 лв. или тяхната равностойност в чужде-
странна валута митническите органи допускат
изнасянето на паричните средства след предста-
вяне на удостоверение от съответната територи-
ална дирекция на Националната агенция за при-
ходите, че лицето няма просрочени задължения.”
5. В ал. 5 думите “ал. 3 и 4” се заменят с “ал. 4”.
6. Алинея 7 се изменя така:
“(7) Равностойността на чуждестранната
валута в евро се изчислява през курса на тази
валута в левове, ползван за митнически цели,
приложим в деня на изнасянето, съответно на
внасянето на паричните средства. Официални-
ят валутен курс на лева към еврото, определен
съгласно чл. 29 от Закона за Българската на-
родна банка, е 1,95583 лв. за едно евро.”
§ 5. Член 3 се изменя така:
“Чл. 3. (1) За целите на прилагането на чл. 2,
ал. 4 лицата, регистрирани по Данъчно-осигу-
рителния процесуален кодекс, представят пред
митническите органи удостоверение от Нацио-
налната агенция за приходите за наличието или
липсата на просрочени задължения, като:
1. за местни физически лица удостоверение-
то се издава от териториалната дирекция на
Националната агенция за приходите по посто-
янния адрес на лицето;
2. за чуждестранни физически лица удосто-
верението се издава от териториална дирекция
на Националната агенция за приходите по ад-
рес на последно пребиваване на лицето.
(2) За целите на прилагането на чл. 2, ал. 4
лицата, които не са задължени лица по смисъла
на Данъчно-осигурителния процесуален кодекс,
представят пред митническите органи удосто-
верение, отразяващо това обстоятелство, изда-
дено от съответната териториална дирекция на
Националната агенция за приходите, определе-
на по реда на ал. 1.”
§ 6. В чл. 5 се правят следните изменения:
1. В ал. 1 думите “Закона за митниците и Пра-
вилника за прилагане на Закона за митниците ,
приет с Постановление № 270 от 1998 г. (обн., ДВ,
бр. 149 и 150 от 1998 г.; попр., бр. 154 от 1998 г.;
изм. и доп., бр. 25 от 1999 г.; изм., бр. 14 от 2000 г.,
бр. 4 от 2001 г.; доп., бр. 82 от 2001 г., бр. 79 от
2002 г.; изм. и доп., бр. 94 от 2003 г.)” се заменят
с “Регламент (ЕИО) №  2913/92 на Съвета и Рег-
ламент (ЕИО) № 2454/93 на Комисията”.
2. В ал. 2 думите “§ 1, т. 6 от допълнителната
разпоредба на Правилника за прилагане на За-
кона за митниците” се заменят с “чл. 1, т. 6 от
Регламент (ЕИО) № 2454/93 на Комисията”, а
думите “чл. 66 от Закона за митниците” се за-
менят с “чл. 59 от Регламент (ЕИО) №  2913/92
на Съвета”.